标题：公元前8年
公元前8年-历史纪事
刘欣为皇太子
成帝无子，至亲只有中山王刘兴和定陶王刘欣。绥和元年（前8）一月，成帝召丞相翟方进、御史大夫孔光、右将军谦褒、后将军朱博、骠骑将军王根等商议立嗣。翟方进、王根、廉褒、朱博四人都以定陶王是成帝弟之子，以弟之子为兄后，则为兄之子，立定陶王为皇太子最合适。孔光则认为，兄终弟及，是殷商所行之法。中山王是先帝子，成帝亲弟，应该立为皇太子。成帝认为中山王没有才能，面且按礼的规定，兄弟不得相入庙。因而否定了孔光的意见。二月，成帝诏立定陶王刘欣为皇太子，封中山王舅谏大夫冯参为宜乡侯，增封中山国三万户，以慰抚之，使执金吾任宏守大鸿胪，持节征定陶王。
置三公官
西汉初承袭秦制，辅佐皇帝治国者主要是丞相和御史大夫。另有最高军事长官太尉，但不常置。从武帝起，因受经学影响，丞相、御史大夫和太尉也被称为三公。武帝为了加强皇帝专制而削弱丞相的权力。昭帝时霍光以大司马大将军的职位辅政，以且掌权重臣如张安世、史高、王凤等人，都居大司马大将军之位。于是大司马权越丞相之上。成帝绥和元年（前8），采纳何武的建议，将御史大夫改为大司空，又把大司马、大司空的傣禄提高到与丞相相等，确立大司马、大司空和丞相鼎足而立的三公制。时王根为大司、何武为大司空。翟方进为丞相。
王莽为大司马
绥和元年（前8）十一月，大司马王根久病，数请免职。时淳于长以太后姊子居九卿位，，依次第当代根。侍中、骑都尉、光禄大夫王莽担心淳于长骄佚，欲代曲阳侯；又私与长定贵人姊通，受取其衣物。太后让王莽上告成帝，成帝以太后故，只罢免淳于长，不治罪，遣其就国。成帝以王莽首发大奸，称其忠直；王根又向成帝推荐王莽代替已任。于是成帝以王莽为大司马，时年三十八。莽既拔出同列，欲令名誉过前人，遂克己不倦，愈为俭约。母病，公卿列侯遣夫人问疾，莽妻迎之，衣不曵地，布蔽膝，见之者以为僮仆，及知其为王莽夫人，皆惊。其饰名如此。
罢刺史
绥和元年（前8）十二月，丞相方进、大司空何武奏言：以为春秋之义，用贵治贱，不以卑临尊。刺史位下大夫而临二千石，轻重不相准。故请轻刺史，更置州牧以应古制。成帝乃下诏罢刺史，更置州牧，秩二千石。
公元前8年-文化纪
增博士弟子员
绥和元年（前8）十二月，成帝增加博士弟子名额至三千人。岁余，又恢复到旧制一千人。
公元前8年-杂谭逸事
匈奴乌珠留若鞮单于立
绥和元年（前8）八月，匈奴车牙单于死，弟囊知牙斯立，为乌珠留若鞮单于。乌珠留若鞮单于以其弟乐为左贤王，舆为右贤王。汉遣中郎将夏侯藩、副校尉韩容使匈奴。时有人对骠骑将军王根说：匈奴有地如斗曲入汉界，与张掖郡相邻。此地生奇材箭杆、鹫羽；如得之，于边甚饶，国家有广地之实，将军显功垂于无穷。王根乃上书成帝言得此地之利。成帝欲诏令单于求取此地。又怕诏令不行损中国之威。王根即将成帝意旨告知侯藩，令以此意谕单于。夏侯藩至匈奴后，单于告知，此地为温偶余王所居，请遣使问之。夏侯藩归汉后，再使匈奴，到则求地。单于遣使上书成帝，告知 夏侯藩求地之事。成帝以藩撤擅称诏旨，依法当死，适逢大赦，乃徙藩为济南太守，不令当匈奴。
通鉴记载
孝成皇帝中绥和元年（癸丑，公元前八年） 
春，正月，大赦天下。 
上召丞相翟方进、御史大夫孔光、右将军廉褒、后将军朱博入禁中，议“中山、定陶王谁宜为嗣者”。方进、根、褒、博皆以为：“定陶王，帝弟之子，《礼》曰：‘昆弟之子，犹子也。为其后者，为之子也，’定陶王宜为嗣。”光独以为：“礼，立嗣以亲。以《尚书·盘庚》殷之及王为比，兄终弟及。中山王，先帝之子，帝亲弟，宜为嗣。”上以“中山王不材；又礼，兄弟不得相入庙，”不从光议。二月，癸丑，诏立定陶王欣为皇太子，封中山王舅谏大夫冯参为宜乡侯，益中山国三万户，以慰其意；使执金吾任宏守大鸿胪，持节征定陶王。定陶王谢曰：“臣材质不足以假充太子之宫；臣愿且得留国邸，旦夕奉问起居，俟有圣嗣，归国守籓。”书奏，天子报闻。戊午，孔光以议不合意，左迁廷尉；何武为御史大夫。 
初，诏求殷后，分散为十馀姓，推求其嫡，不能得。匡衡、梅福皆以为宜封孔子世为汤后，上从之，封孔吉为殷绍嘉侯。三月，与周承休侯皆进爵为公，地各百里。 
上行幸雍，祠五畤。 
初，何武之为廷尉也，建言：“末俗之敝，政事烦多，宰相之材不能及古，而丞相独兼三公之事，所以久废而不治也。宜建三公官。”上从之。夏，四月，赐曲阳侯根大司马印绶，置官属，罢票骑将军官；以御史大夫何武为大司空，封汜乡侯。皆增奉如丞相，以备三公焉。 
秋，八月，庚戌，中山孝王兴薨。 
匈奴车牙单于死；弟囊知牙斯立，为乌珠留若鞮单于。乌珠留单于立，以弟乐为左贤王，舆为右贤王，汉遣中郎将夏侯籓、副校尉韩容使匈奴。 
或说王根曰：“匈奴有斗入汉地，直张掖郡，生奇材木箭竿，鹫羽；如得之，于边甚饶，国家有广地之实，将军显功垂于无穷！”根为上言其利，上直欲从单于求之，为有不得，伤命损威。根即但以上指晓籓，令从籓所说而求之。籓至匈奴，以语次说单于曰：“窃见匈奴斗入汉地，直张掖郡，汉三都尉居塞上，士卒数百人，寒苦，候望久劳，单于宜上书献此地，直断割之，省两都尉士卒数百人，以复天子厚恩，其报必大。”单于曰：“此天子诏语邪，将从使者所求也？”籓曰：“诏指也；然籓亦为单于画善计耳。”单于曰：“此温偶駼王所居地也，未晓其形状、所生，请遣使问之。”籓、容归汉；后复使匈奴，至则求地。单于曰：“父兄传五世，汉不求此地，至知独求，何也？已问温偶駼王，匈奴西边诸侯作穹庐及车，皆仰此山材木，且先父地，不敢失也。”籓还，迁为太原太守。单于遣使上书，以籓求地状闻。诏报单于曰：“籓擅称诏，从单于求地，法当死；更大赦二，令徙籓为济南太守，不令当匈奴。” 
冬，十月，甲寅，王根病免。 
上以太子既奉大宗后，不得顾私亲，十一月，立楚孝王孙景为定陶王，以奉恭王后。太子议欲谢；少傅阎崇以为为人后之礼，不得顾私亲，不当谢；太傅赵玄以为当谢，太子从之。诏问所以谢状，尚书劾奏玄，左迁少府；以光禄勋师丹为太傅。初，太子之幼也，王祖母傅太后躬自养视；及为太子，诏傅太后与太子母丁姬自居定陶国邸，不得相见。顷之，王太后欲令傅太后、丁姬十日一至太子家，帝曰：“太子承正统，当共养陛下，不得复顾私亲。”王太后曰：“太子小而傅太后抱养之；今至太子家，以乳母恩耳，不足有所妨。”于是令傅太后得至太子家；丁姬以不养太子，独不得。 
卫尉、侍中淳于长有宠于上，大见信用，贵倾公卿，外交诸侯、牧、守，赂遗、赏赐累巨万，淫于声色。许后姊孊为龙雒思侯夫人，寡居；长与孊私通，因取为小妻。许后时居长定宫，因孊赂遗长，欲求复为婕妤。长受许后金钱、乘舆、服御物前后千馀万，诈许为白上，立以为左皇后。孊每入长定宫，辄与孊书，戏侮许后，嫚易无不言；交通书记，赂遗连年。时曲阳侯根辅政，久病，数乞骸骨。长以外亲居九卿位，次第当代根。侍中、骑都尉、光禄大夫王莽心害长宠，私闻其事。莽侍曲阳侯病，因言：“长见将军久病意喜，自以当代辅政，至对及冠议语署置。”具言其罪过。根怒曰：“即如是，何不白也”？莽曰：“未知将军意，故未敢言！”根曰：“趣白东宫！”莽求见太后，具言长骄佚，欲代曲阳侯；私与长定贵人姊通，受取其衣物。太后亦怒曰：“儿至如此！往，白之帝！”莽白上；上以太后故，免长官，勿治罪，遣就国。 
初，红阳侯立不得辅政，疑为长毁谮，常怨毒长；上知之。及长当就国，立嗣子融从长请车骑，长以珍宝因融重遗立。立因上封事，为长求留，曰：“陛下既托文以皇太后故，诚不可更有它计。”于是天子疑焉，下有司按验。吏捕融，立令融自杀以灭口。上愈疑其有大奸，遂逮长系洛阳诏狱，穷治。长具服戏侮长定宫，谋立左皇后，罪至大逆，死狱中。妻子当坐者徙合浦；母若归故郡。上使廷尉孔光持节赐废后药，自杀。丞相方进复劾奏“红阳侯立，狡猾不阃，请下狱。”上曰：“红阳侯，朕之舅，不忍致法；遣就国。”于是方进复奏立党友后将军朱博、巨鹿太守孙闳，皆免官，与故光禄大夫陈咸皆归故郡。咸自知废锢，以忧死。 
方进智能有馀，兼通文法吏事，以儒雅缘饰法律，号为通明相，天子器重之；又善求人主微指，奏事无不当意。方淳于长用事，方进独与长交，称荐之；及长坐大逆诛，上以方进大臣，为之隐讳，方进内惭，上疏谢罪乞骸骨。上报曰：“定陵侯长已伏其辜，君虽交通，《传》不云乎：‘朝过夕改，君子与之。’君何疑焉！其专心壹意，毋怠医药，以自持。”方进起视事，复条奏长所厚善京光尹孙宝、右扶风萧育，刺史二千石以上，免二十馀人。函谷都尉、建平侯杜业，素与方进不平，方进奏“业受红阳侯书听请，不敬，”免，就国。 
上以王莽首发大奸，称其忠直；王根因荐莽自代。丙寅，以莽为大司马，时年三十八。莽既拔出同列，继四父而辅政，欲令名誉过前人，遂克己不倦。聘诸贤良以为掾、史，赏赐、邑钱悉以享士，愈为俭约，母病，公卿列侯遣夫人问疾，莽妻迎之，衣不曳地，布蔽膝，见之者以为僮使，问知其夫人，皆惊。其饰名如此。 
丞相方进、大司空武奏言：“《春秋》之义，用贵治贱，不以卑临尊。刺史位下大夫而临二千石，轻重不相准。臣请罢刺史，更置州牧以应古制！”十二月，罢刺史，更置州牧，秩二千石。 
犍为郡于水滨得古磬十六枚，议者以为善祥。刘向因是说上：“宜兴辟雍，设庠序，陈礼乐，隆雅颂之声，盛揖让之容，以风化天下。如此而不治者，未之有也。或曰：不能具礼。礼以养人为本，如有过差，是过而养人也。刑罚之过或至死伤，今之刑非皋陶之法也，而有司请定法，削则削，笔则笔，救时务也。至于礼乐，则曰不敢，是敢于杀人、不敢于养人也。为其俎豆、管弦之间小不备，因是绝而不为，是去小不备而就大不备，惑莫甚焉！夫教化之比于刑法，刑法轻，是舍所重而急所轻也。教化，所恃以为治也；刑法，所以助治也；今废所恃而独立其所助，非所以致太平也。自京师有悖逆不顺之子孙，至于陷大辟、受刑戮者不绝，由不习五常之道也。夫承千岁之衰周，继暴秦之馀敝，民渐渍恶俗，贪饕险诐，不闲义理，不示以大化而独欧以刑罚，终已不改！”帝以向言下公卿议，丞相、大司空奏请立辟雍，按行长安城南营表；未作而罢。时又有言“孔子布衣，养徒三千人，今天子太学弟子少。”于是增弟子员三千人，岁馀，复如故。 
刘向自见得信于上，故常显讼宗室，讥刺王氏及在位大臣，其言多痛切，发于至诚。上数欲用向为九卿，辄不为王氏居位者及丞相、御史所持，故终不迁，居列大夫官前后三十馀年而卒。后十三岁而王氏代汉。